[Rhowch eich enw a’ch cyfeiriad yma]

[Dyddiad]

**Adolygiad Cynhwysfawr o Wariant: Buddsoddi mewn ffermio er lles natur**

Annwyl [rhowch enw eich AS yma],

Rwy’n ffermwr yn eich etholaeth ac yn ffermio yn [rhowch fanylion eich fferm yma].

Gan y bydd gan yr Adolygiad o Wariant sydd ar y gweill gan Lywodraeth y DU oblygiadau i drawsnewidiad amaethyddol Cymru, rwy’n eich annog i gefnogi setliad cyllideb sy’n galluogi ein sector i **drawsnewid i system ffermio sy’n fwy cadarn ac yn fwy ystyriol o natur.** [Mae croeso i chi gynnwys enghraifft yma o sut rydych chi’n gweithio gyda natur ar eich fferm, a’r manteision sy’n dod yn sgil hynny].

Mae ffermio’n wynebu heriau na welwyd eu tebyg o’r blaen, o newid yn yr hinsawdd a cholli bioamrywiaeth i bwysau economaidd a’r cynnydd mewn costau mewnbwn. Mae’n hanfodol cael setliad cyllidebol teg gan Drysorlys y DU i sicrhau bod Llywodraeth Cymru’n gallu cefnogi ffermwyr i drawsnewid i systemau ffermio cynaliadwy a phroffidiol sy’n helpu i fynd i’r afael ag argyfyngau hinsawdd a natur, cynyddu diogelwch bwyd a chefnogi cymunedau ac economïau gwledig ffyniannus.

Mae’r Gyllideb yn foment bwysig ac rwyf am weld y canlynol:

1. **Dim Lleihau Grantiau Bloc** – Rhaid i’r Adolygiad o Wariant sicrhau nad yw grant bloc Cymru yn cael ei leihau, gan ganiatáu i Lywodraeth Cymru gynnal cyllid amaethyddol hanfodol a chynlluniau cymorth gwledig.
2. **Setliad Cyllideb Aml-flwyddyn** – Dylai dyraniadau cyllideb roi sicrwydd tan ddiwedd tymor presennol Senedd San Steffan, gan alluogi ffermwyr i gynllunio a buddsoddi mewn arferion cynaliadwy hirdymor.
3. **Buddsoddi Mwy mewn Ffermio er Lles Natur** – Rhaid cydnabod bod [buddsoddi mewn ffermio er lles natur yng Nghymru yn hanfodol](https://www.rspb.org.uk/media-centre/scale-of-need-report-wales) er mwyn sicrhau buddion eang ar gyfer cynhyrchu bwyd, bioamrywiaeth, cydnerthedd yr hinsawdd, a chymunedau gwledig.

Er mai Llywodraeth Cymru sy’n gyfrifol am sut mae cyllid yn cael ei wario, mae’r setliad cyllideb cyffredinol o San Steffan yn effeithio’n uniongyrchol ar yr hyn sy’n bosibl. Mae’n hanfodol nad yw ffermwyr Cymru’n cael eu gadael ar ôl wrth drawsnewid i system ffermio a bwyd gynaliadwy.

Byddem yn croesawu eich cefnogaeth i hyrwyddo’r materion hyn yn y Senedd ac yn benodol **hoffwn i chi ysgrifennu at y Canghellor, Rachel Reeves**, i ailadrodd pwysigrwydd buddsoddi mewn ffermio er lles natur, cyn yr Adolygiad o Wariant ym mis Mehefin.

Rwy’n cynnwys awgrym o lythyr y gallech ei ddefnyddio. Gallwch ei lwytho i lawr [yma](Save%20the%20nature-friendly%20farming%20budget_Farmer%20letter%20to%20MP_Wales%20WELSH_FINAL.docx).

Byddwn yn croesawu’r cyfle i drafod hyn ymhellach ac i glywed sut rydych yn dadlau dros gyllideb deg sy’n edrych tua’r dyfodol ar gyfer amaethyddiaeth yng Nghymru. Diolch am roi o’ch amser i gefnogi'r mater hollbwysig hwn.

Yn gywir,

[Eich Enw]
[Enw Eich Fferm]
[Eich Lleoliad]